Francois Van Coke reik "Dagdrome in Suburbia" enkelsnit uit
Francois Van Coke reik “Dagdrome in Suburbia” enkelsnit uit
Dinge warm nou lekker op vir die AMP Events rock belewenis, Francois van Coke &Vriende, wat op 18 Oktober plaasvind by Sun Arena, Time Square in Pretoria. Hierdie grootskaalse konsert dien ook as die offisiële bekendstelling van Francois se derde vollengte album, Dagdrome in Suburbia.
Om die vuur te stook na aanloop van hierdie konsert, het Francois gister die enkelsnit en die musiek video vir Dagdrome in Suburbia met Spoegwolf vrygestel. Hierdie Afrikaanse droom-samewerking gaan oor grootword in die voorstede.
Francois vertel meer oor hierdie samewerking
“Spoegwolf is ‘n groot stem in die Afrikaanse musiek industrie die afgelope paar jaar. Ek wou baie graag saam met hulle iets doen, so ek het uitgereik na Danie. Volgens hom was Spoegwolf almal Fokofpolisiekar fans, so hy was baie amped om saam te werk. Ons het ‘n deal gemaak dat as hulle feature op een van my songs, sal ek feature op een van hulle songs op hulle volgende album. So ons almal wen heel tyd!”
Fokofpolisiekar mede-groepslid, Jaco S. Venter, het hierdie musiek video verfilm by Liefde by die Dam, wat op 4 Augustus by Emmarentia Dam gehou is in Johannesburg.
Eks bietjie spyt dat ek hierdie gemis het Liefde By Die Dam. Ek sal nie omgee om eendag hierdie liedjie live te hoor nie.
Koop Dagdrome in Suburbia met Spoegwolf hier: https://apple.co/2zs2fEt
Stroom Dagdrome in Suburbia met Spoegwolf hier: https://apple.co/2Pv3zS2
Die enkelsnit sal vir die eerste week van sy vrystelling slegs beskikbaar wees op iTunes en Apple Music. Daarna sal dit op ander digitale platforms ook beskikbaar wees.
Francois van Coke & Vriende Staandekaartjies is uitverkoop en sitplekke raaknou min! Hierdie konsert belowe om die een van die bestes van 2019 te wees met nuwe vriende Spoegwolf, Riana Nel, The Voice SA wenner Tasché en rapper Riky Rick wat aansluit by hierdie ster-belaaide program. Spoegwolf, Tasché en Riky Rick verskyn ook op Francois se opkomende album.
Hierdie konsert is al 80% uitverkoop! Daar is niks meer staanplek-kaartjies te koop nie, maar gelukkig is daar nie ‘n slegte sitplek in die arena nie. AMP Events se uitstekende wêreldklas produksie sal geen sitplek onaangeraak los nie. Waarvoor wag jy? Koop jou kaartjies HIER voor dit heeltemal uitverkoop!
Tags: AfrikaansDagdrome in SuburbiaFrancois van CokeSouth AfricaSpoegwolf